Richie Lucas

Richard John Lucas (født 15. april 1938 i Glassport i Pennsylvania) er en tidligere quarterback i amerikansk fotball. Han spilte college football på Pennsylvania State University fra 1957 til 1959 og i American Football League (AFL) med Buffalo Bills fra 1960 til 1961 og Denver Broncos i 1962.

Biografi
Lucas ble født i Glassport i Pennsylvania og er av russisk opphave. Han fikk kallenavnet «Riverboat Richie» fordi han gamblet når han valgte plays under kamper, vant Maxwell Award og var nummer to i avstemningen for Heisman-troféet i 1959 bak LSUs Billy Cannon.

Lucas ble valgt i første runde av både NFLs og AFLs draft i 1960. Han signerte kontrakt med Buffalo Bills i den nye American Football League og ble dermed offisielt lagets første spiller. Han spilte quarterback, halfback, defensive back og kick returner for laget i to år. Han gikk deretter til AFLs Denver Broncos etter et draft for å jevne ligaen i 1962, men spilte aldri en kamp for dem.

Lucas returnerte til Penn State etter spillerkarrieren og jobbet som assistant athletic director frem til 1998. Han ble innlemmet i College Football Hall of Fame i 1986.

Se også
 Liste over spillere i American Football League

Referanser 

Defensive backs i amerikansk fotball
Halfbacks i amerikansk fotball
Quarterbacks i amerikansk fotball
Buffalo Bills-spillere
Denver Broncos-spillere (AFL)
Personer fra Glassport i Pennsylvania
Utøvere av amerikansk fotball fra USA
Personer fra USA av russisk opphav